ai4bharat/Pralekha huggingface dataset:
ಆರೋಗ್ಯ ಮತ್ತು ಕುಟುಂಬ ಕಲ್ಯಾಣ ಸಚಿವಾಲಯ
ಆರೋಗ್ಯ ಮತ್ತು ಇಂಧನ ಕ್ರಿಯಾ ವೇದಿಕೆ ಕುರಿತ ವಿಶ್ವ ಆರೋಗ್ಯ ಸಂಸ್ಥೆಯ ಉನ್ನತ ಮಟ್ಟದ ಮೈತ್ರಿಕೂಟವನ್ನು ಉದ್ದೇಶಿಸಿ ಮಾತನಾಡಿದ ಡಾ.ಹರ್ಷವರ್ಧನ್
ಕಡಿಮೆ ಇಂಗಾಲದ ಹೊರಸೂಸುವಿಕೆ ಮತ್ತು ಸಮಗ್ರ ಅಭಿವೃದ್ಧಿಯನ್ನು ಒಳಗೊಂಡ ಆರ್ಥಿಕ ಪ್ರಗತಿಯ ಹೊಸ ಮಾದರಿಯ ಪ್ರವರ್ತಕನಾಗಿ ಭಾರತದ ವಿಶಿಷ್ಟ ಸ್ಥಾನ ಪಡೆದಿದೆ
"ಭಾರತದ ಮಾನವ ಕೇಂದ್ರಿತ ವಿಧಾನವು ವಿಶ್ವ ಕಲ್ಯಾಣಕ್ಕೆ ಶಕ್ತಿವರ್ಧಕವಾಗಬಹುದು": ಡಾ. ಹರ್ಷವರ್ಧನ್
ಕೇಂದ್ರ ಆರೋಗ್ಯ ಮತ್ತು ಕುಟುಂಬ ಕಲ್ಯಾಣ ಸಚಿವರಾದ ಡಾ. ಹರ್ಷವರ್ಧನ್ ಅವರು ʻಆರೋಗ್ಯ ಮತ್ತು ಇಂಧನ ಕ್ರಿಯಾ ವೇದಿಕೆ ಕುರಿತ ವಿಶ್ವ ಆರೋಗ್ಯ ಸಂಸ್ಥೆಯ ಉನ್ನತ ಮಟ್ಟದ ಮೈತ್ರಿಕೂಟʼದ ಮೊದಲ ಸಭೆಯನ್ನು ಉದ್ದೇಶಿಸಿ ವಿಡಿಯೊ ಕಾನ್ಫರೆನ್ಸ್ ಮೂಲಕ ಮಾತನಾಡಿದರು. ಸಭೆಯಲ್ಲಿ ಹಲವಾರು ಗಣ್ಯರು, ರಾಷ್ಟ್ರಗಳ ಮುಖ್ಯಸ್ಥರು ಹಾಗೂ ವಿಶ್ವ ಬ್ಯಾಂಕ್, ಯುಎನ್ಡಿಪಿ, ಯುಎನ್ಎಚ್ಆರ್ಸಿ, ಅಂತಾರಾಷ್ಟ್ರೀಯ ನವೀಕರಿಸಬಹುದಾದ ಇಂಧನ ಸಂಸ್ಥೆ  ಮುಂತಾದ ವಿವಿಧ ಪಾಲುದಾರ ಸಂಸ್ಥೆಗಳ ಪ್ರತಿನಿಧಿಗಳು ಭಾಗವಹಿಸಿದ್ದರು.
ಸಚಿವರ ಭಾಷಣದ ವಿವರ ಹೀಗಿದೆ:
ಹಿಂದೆಂದೂ ಕಂಡು ಕೇಳಿರದಂತಹ ಕೋವಿಡ್-19 ಸಾಂಕ್ರಾಮಿಕದ ತಲ್ಲಣದಿಂದ ವಿಶ್ವವು ಇನ್ನೂ ಹೊರಬಂದಿಲ್ಲ. ವಿಶ್ವಾದ್ಯಂತ ಮಾನವ ಜೀವಗಳನ್ನು ಉಳಿಸಲು ಮತ್ತು ಅಸ್ವಸ್ಥ್ಯತೆಯನ್ನು ತಗ್ಗಿಸಲು ಸರಕಾರಗಳು ಮತ್ತು ನಾಗರೀಕರು ಅಸಾಧಾರಣ ಕ್ರಮಗಳಿಗೆ ಮುಂದಾಗಬೇಕಾದ ಅನಿವಾರ್ಯ ಸ್ಥಿತಿಯನ್ನು ಈ ಸಾಂಕ್ರಾಮಿಕ ತಂದೊಡ್ಡಿದೆ. ಈ ಸಾಂಕ್ರಾಮಿಕ ಮತ್ತು ಅದನ್ನು ನಿರ್ವಹಿಸಲು ಅಗತ್ಯವಾದ ಅಗಾಧ ಪ್ರಯತ್ನಗಳು ವಿವಿಧ ವಲಯಗಳ ನಡುವೆ ಇರುವಂತಹ ಅಗಾಧ ಪರಸ್ಪರ ಅವಲಂಬನೆಯನ್ನು ಪುನರುಚ್ಚರಿಸಿವೆ. ಪರಿಣಾಮಕಾರಿ ಮತ್ತು ಸುಸ್ಥಿರ ಸೇವಾ ವಿತರಣೆಯನ್ನು ಖಾತರಿಪಡಿಸುವ ನಿಟ್ಟಿನಲ್ಲಿ ವಿವಿಧ ವಲಯಗಳ ನಡುವಿನ ಅಂತರ-ಸಂಪರ್ಕವನ್ನು ನಮ್ಮ ನೀತಿಗಳಲ್ಲೂ ಪ್ರತಿಬಿಂಬಿಸಬೇಕಾದ ಅಗತ್ಯವನ್ನೂ ಇದು ಒತ್ತಿ ಹೇಳುತ್ತದೆ.
ಹವಾಮಾನ ಬದಲಾವಣೆ ಮತ್ತು ಮಾನವ ಆರೋಗ್ಯ ಕುರಿತ ರಾಷ್ಟ್ರೀಯ ಕ್ರಿಯಾ ಯೋಜನೆ ಎಂಬ ತಜ್ಞರ ಸಮಿತಿಯನ್ನು ನಮ್ಮ ಸರಕಾರವು ರಚಿಸಿದೆ. ಮಾನವ ಆರೋಗ್ಯದ ಮೇಲೆ ಹವಾಮಾನ ಬದಲಾವಣೆಯ ಪರಿಣಾಮದ ಬಗ್ಗೆ ಸಾಮಾನ್ಯ ಜನರು, ಆರೋಗ್ಯ ಸೇವೆ ನೀಡುವಂಥವರು ಮತ್ತು ನೀತಿ ನಿರೂಪಕರಲ್ಲಿ ಜಾಗೃತಿ ಮೂಡಿಸುವ ಅನೇಕ ಉದ್ದೇಶಗಳೊಂದಿಗೆ ಇದನ್ನು ರಚಿಸಲಾಗಿದೆ. ಈ ರಾಷ್ಟ್ರೀಯ ತಜ್ಞರ ತಂಡವು ಇತ್ತೀಚೆಗೆ ಏಪ್ರಿಲ್ 2021ರಲ್ಲಿ ಗುರುತಿಸಲಾದ ಕೆಲವೊಂದು ಹವಾಮಾನ ಸೂಕ್ಷ್ಮ ರೋಗಗಳು ಮತ್ತು 'ಒಂದು ಆರೋಗ್ಯ' ಕುರಿತ ವಿಷಯ ನಿರ್ದಿಷ್ಟ ಆರೋಗ್ಯ ಕ್ರಿಯಾ ಯೋಜನೆಗಳನ್ನು ಒಳಗೊಂಡ ವರದಿಯನ್ನು ಸಲ್ಲಿಸಿದೆ.
"ಹಸಿರು ಮತ್ತು ಹವಾಮಾನ ಸ್ಥಿತಿಸ್ಥಾಪಕ ಆರೋಗ್ಯ ಸೌಲಭ್ಯಗಳ" ವಿಚಾರದಲ್ಲಿ, ಭಾರತವು 2017ರಲ್ಲಿ ʼಮಾಲೆ ಘೋಷಣೆʼಗೆ ಸಹಿ ಹಾಕಿತು ಮತ್ತು ಯಾವುದೇ ಹವಾಮಾನ ಕುರಿತಾದ ದುರ್ಘಟನೆಗಳನ್ನು ತಡೆದುಕೊಳ್ಳುವಂತಹ ಹವಾಮಾನ-ಸ್ಥಿತಿಸ್ಥಾಪಕ ಆರೋಗ್ಯ ಸೌಲಭ್ಯಗಳನ್ನು ಉತ್ತೇಜಿಸಲು ಸಮ್ಮತಿಸಿತು. ಭಾರತವು ಇಂದು ಕಡಿಮೆ ಇಂಗಾಲದ ಹೊರಸೂಸುವಿಕೆ ಮತ್ತು ಸಮಗ್ರ ಅಭಿವೃದ್ಧಿಯ ಆರ್ಥಿಕ ಪ್ರಗತಿಯ ಹೊಸ ಮಾದರಿಯ ಪ್ರವರ್ತಕನಾಗಿ ವಿಶಿಷ್ಟ ಸ್ಥಾನದಲ್ಲಿದೆ. ʻಸಾರ್ವತ್ರಿಕ ಆರೋಗ್ಯ ರಕ್ಷಣೆಯ ಸಾಧನೆʼಯು ಸಹ ಇದರ ಪ್ರಮುಖ ನಿರ್ಣಾಯಕ ಅಂಶಗಳಲ್ಲಿ ಒಂದಾಗಿದೆ.
ಆರೋಗ್ಯ ಮತ್ತು ಇಂಧನ ವಲಯಗಳ ಸಾಮರ್ಥ್ಯವನ್ನು ಬಲಪಡಿಸುವ ನಿಟ್ಟಿನಲ್ಲಿ ಸಂಪನ್ಮೂಲಗಳ ಕ್ರೋಢೀಕರಣಕ್ಕೆ ದಿಟ್ಟ ರಾಜಕೀಯ ಹಾಗೂ ಆರ್ಥಿಕ ಬದ್ಧತೆಯನ್ನು ಪ್ರದರ್ಶಿಸುವುದು ತಕ್ಷಣದ ಅಗತ್ಯವಾಗಿದೆ ಎಂಬುದು ನಮ್ಮ ನಂಬಿಕೆ. ಕೋವಿಡ್-19 ಸಾಂಕ್ರಾಮಿಕೋತ್ತರ ದಿನಗಳಿಗೆ ರಾಷ್ಟ್ರಗಳು ಸಿದ್ಧವಾಗುತ್ತಿರುವ ಈ ಸಮಯದಲ್ಲಿ ಜಾಗತಿಕ ಮರುಹೊಂದಿಕೆಗೆ ಅದ್ಭುತವಾದ ಅವಕಾಶ ಒದಗಿಬಂದಿದೆ. ಮಹತ್ವಾಕಾಂಕ್ಷೆಯ ಹಸಿರು ಉತ್ತೇಜನ ಯೋಜನೆಗಳು ದೇಶಗಳಿಗೆ ತಮ್ಮ ಆರ್ಥಿಕತೆಯನ್ನು ಪುನಃಸ್ಥಾಪಿಸಲು ಮತ್ತು ಇಂಧನ ಪರಿವರ್ತನೆಯನ್ನು ಹೆಚ್ಚಿಸಲು ಸಹಾಯ ಮಾಡುತ್ತವೆ. ಈ ಮೈತ್ರಿಕೂಟದ ಸಹಯೋಗ ಮತ್ತು ಸಾಮೂಹಿಕ ಕ್ರಮವು ಹಸಿರು ಹಾಗೂ ಆರೋಗ್ಯಕವಂತ ಭೂಗ್ರಹ ಸಾಧನೆಗೆ ಸಹಾಯ ಮಾಡುತ್ತದೆ ಎಂಬ ವಿಶ್ವಾಸ ನನಗಿದೆ.
ಪ್ರಧಾನ ಮಂತ್ರಿಯವರ ಕಛೇರಿ
ರಷ್ಯಾ ಪ್ರಾಂತ್ಯಗಳ ಗೌರ್ನರ್ ಗಳೊಂದಿಗೆ ಪ್ರಧಾನಿ ಸಂವಾದ
ರಷ್ಯಾ ಪ್ರಾಂತ್ಯಗಳ ಗೌರ್ನರ್ ಗಳೊಂದಿಗೆ ಪ್ರಧಾನಿ ಸಂವಾದ
ಪ್ರಧಾನಮಂತ್ರಿ ಶ್ರೀ. ನರೇಂದ್ರ ಮೋದಿ ಅವರಿಂದು ರಷ್ಯಾದ ವಿವಿಧ ಪ್ರಾಂತ್ಯಗಳ ಹದಿನಾರು ಗೌರ್ನರ್ ಗಳನ್ನು ಭೇಟಿ ಮಾಡಿ, ಸಂವಾದ ನಡೆಸಿದರು.
ದ್ವಿಪಕ್ಷೀಯ ಬಾಂಧವ್ಯ ಉತ್ತಮಪಡಿಸಲು ಎರಡೂ ದೇಶಗಳ ಪ್ರಾಂತ್ಯ ಮತ್ತು ಪ್ರದೇಶಗಳ ನಡುವಿನ ಬಾಂಧವ್ಯವೂ ಮಹತ್ವದ ಭಾಗವಾಗಿದೆ ಎಂಬ ನಿಲುವನ್ನು ಪ್ರಧಾನಮಂತ್ರಿಯವರು ಪುನರುಚ್ಚರಿಸಿದರು. ತಾವು ಗುಜರಾತ್ ಮುಖ್ಯಮಂತ್ರಿಯಾಗಿದ್ದಾಗ 2001ರಲ್ಲಿ ರಷ್ಯಾದ ಅಸ್ಟ್ರಖಾನ್ ಪ್ರಾಂತ್ಯಕ್ಕೆ ಭೇಟಿ ನೀಡಿದ್ದನ್ನು ಸ್ಮರಿಸಿದರು.
ಭಾರತ ಮತ್ತು ತಮ್ಮ ಪ್ರಾಂತ್ಯಗಳ ನಡುವೆ ವಾಣಿಜ್ಯ ಬಾಂಧವ್ಯ, ಜನರೊಂದಿಗಿನ ಸಂಪರ್ಕ ಹಾಗೂ ಸಂವಾದ ಹೆಚ್ಚಿಳದ ಅವಕಾಶಗಳ ಕುರಿತಂತೆ ಗೌರ್ನರ್ ಗಳು ವಿವರಿಸಿದರು.
ಇಂದು ನಡೆದ ಸಂವಾದದಲ್ಲಿ ಪಾಲ್ಗೊಂಡ ಗೌರ್ನರ್ ಗಳಲ್ಲಿ ಅರಾಖಾನ್ಕ್ಲಾಸ್ಟ್ ಒಬ್ಲಾಸ್ಟ್,ಅಸ್ಟ್ರಾಖಾನ್ ಒಬ್ಲಾಸ್ಟ್, ಇರ್ಕುಟ್ಸ್ಕ್ ಪ್ರದೇಶ, ಮಾಸ್ಕೋ ಪ್ರಾಂತ್ಯ, ಪ್ರಿಮೊರಿ ಟೆರಿಟರಿ,ಕಲ್ಮಿಕಿಯಾ ಗಣರಾಜ್ಯ, ಟಾಟರ್ಸ್ತಾನ್, ಸೇಂಟ್ ಪೀಟರ್ಸ್ಬರ್ಗ್, ಸಖಾಲಿನ್ ಒಬ್ಲಾಸ್ಟ್,ಸ್ವರ್ ಡ್ಲೋವ್ಸ್ಕ್ ಒಬ್ಲಾಸ್ಟ್, ಟಾಲ್ಸ್ಕ್ ಒಬ್ಲಾಸ್ಟ್, ತುಲಾ ಒಬ್ಲಾಸ್ಟ್, ಉಲಿಯಾನೋವ್ಸ್ಕ್ ಒಬ್ಲಾಸ್ಟ್, ಖಬೊರೊಸ್ವೇರಿ ಕ್ರೇ, ಚೆಲ್ಯಾಬಿನ್ಸ್ಕ್ ಒಬ್ಲಾಸ್ಟ್ ಮತ್ತು ಯಾರೊಸ್ಲಾವ್ಬ್ ಒಬ್ಲಾಸ್ಟ್ ಗೌರ್ನರುಗಳು ಸೇರಿದ್ದರು.
ಪ್ರಧಾನ ಮಂತ್ರಿಯವರ ಕಛೇರಿ
ಕಾಶಿಯಲ್ಲಿ ತಮಿಳು ನಟ ವಿಶಾಲ್ ಅವರ ಅದ್ಭುತ ಅನುಭವವನ್ನು ಶ್ಲಾಘಿಸಿದ ಪ್ರಧಾನಮಂತ್ರಿ
ಕಾಶಿಯ ಬಗ್ಗೆ ಮೆಚ್ಚುಗೆ ವ್ಯಕ್ತಪಡಿಸಿರುವ ತಮಿಳು ನಟ ವಿಶಾಲ್ ಅವರ ಬಗ್ಗೆ ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ಅವರು ಸಂತಸ ವ್ಯಕ್ತಪಡಿಸಿದ್ದಾರೆ.
ನಟನ ಟ್ವೀಟ್ ಗೆ ಪ್ರತಿಕ್ರಿಯೆ ನೀಡಿ ಟ್ವೀಟ್ ಮಾಡಿರುವ ಪ್ರಧಾನಮಂತ್ರಿ ಅವರು
“ನೀವು ಕಾಶಿಯಲ್ಲಿ ಅದ್ಭುತ ಅನುಭವ ಹೊಂದಿದ್ದಕ್ಕಾಗಿ ಸಂತಸವಾಗಿದೆ” ಎಂದು ಹೇಳಿದ್ದಾರೆ.
ವಾರ್ತಾ ಮತ್ತು ಪ್ರಸಾರ ಸಚಿವಾಲಯ
ಬನ್ನಿ, ನಿಮ್ಮ ಚಲನಚಿತ್ರಗಳನ್ನು ಭಾರತದಲ್ಲಿ ಚಿತ್ರೀಕರಿಸಿ: ಕಾನ್ ನಲ್ಲಿ ಕೇಂದ್ರದ ಸಹಾಯಕ ಸಚಿವ ಡಾ.ಎಲ್.ಮುರುಗನ್
ಕೇಂದ್ರ ವಾರ್ತಾ ಮತ್ತು ಪ್ರಸಾರ ಖಾತೆ ರಾಜ್ಯ ಸಚಿವ ಡಾ.ಎಲ್.ಮುರುಗನ್ ಅವರು ಇಂದು ಕಾನ್ ಚಲನಚಿತ್ರೋತ್ಸವದ ಇಂಡಿಯಾ ಪೆವಿಲಿಯನ್ ನಲ್ಲಿ ನಡೆದ ದುಂಡುಮೇಜಿನ ಸಮ್ಮೇಳನದಲ್ಲಿ ಭಾಗವಹಿಸಿದ್ದರು. ಈ ಸಂದರ್ಭದಲ್ಲಿ ಮಾತನಾಡಿದ ಡಾ.ಮುರುಗನ್, ಭಾರತವು ಪ್ರತಿ ವರ್ಷ 20 ಕ್ಕೂ ಹೆಚ್ಚು ಭಾಷೆಗಳಲ್ಲಿ ಅತಿ ಹೆಚ್ಚು ಚಲನಚಿತ್ರಗಳನ್ನು ನಿರ್ಮಿಸುತ್ತಿದೆ ಎಂಬ ಮಾಹಿತಿ ನೀಡಿದರು. ಒಂದು ಶತಕೋಟಿಗಿಂತಲೂ ಹೆಚ್ಚು ಚಲನಚಿತ್ರ ವೀಕ್ಷಕರ ಮಾರುಕಟ್ಟೆಯಾಗಿರುವ ಭಾರತದ ಪ್ರಾಮುಖ್ಯತೆಯನ್ನು ಅವರು ಪ್ರತಿಪಾದಿಸಿದರು. ಸರ್ಕಾರದ ಸಾಧನೆಗಳ ಬಗ್ಗೆ ಮಾತನಾಡಿದ ಅವರು, ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ನೇತೃತ್ವದ ಸರ್ಕಾರವು 2014ರಲ್ಲಿ ಅಧಿಕಾರಕ್ಕೆ ಬಂದ ನಂತರ, ಚಲನಚಿತ್ರೋದ್ಯಮದ ಪ್ರಯೋಜನಕ್ಕಾಗಿ ಹಲವು ಉಪಕ್ರಮಗಳನ್ನು ಕೈಗೊಳ್ಳಲಾಗಿದೆ ಎಂದು ತಿಳಿಸಿದರು.
ನವೋದ್ಯಮಗಳಿಗೆ ಸರ್ಕಾರ ನೀಡುತ್ತಿರುವ ಪ್ರೋತ್ಸಾಹವನ್ನು ವಿಶೇಷವಾಗಿ ಉಲ್ಲೇಖಿಸಿದ ಅವರು, ಚಲನಚಿತ್ರ ನಿರ್ಮಾಣ ಕ್ಷೇತ್ರದಿಂದ ಪ್ರತಿಭಾವಂತ ಭಾರತೀಯ ನವೋದ್ಯಮಗಳನ್ನು ಅಂತಾರಾಷ್ಟ್ರೀಯ ಪ್ರೇಕ್ಷಕರಿಗೆ ತಲುಪಿಸಲು ನೆರವಾಗಲು ಸರ್ಕಾರವು ಕಾನ್ ಗೆ ಕರೆತಂದಿದೆ ಎಂದು ಹೇಳಿದರು.
ವಿದೇಶಿ ಚಲನಚಿತ್ರ ನಿರ್ಮಾಪಕರನ್ನು ಒಳಗೊಂಡು ಚಲನಚಿತ್ರಗಳ ಸಹ-ನಿರ್ಮಾಣಕ್ಕಾಗಿ ಸರ್ಕಾರವು ನೀಡುತ್ತಿರುವ ವಿವಿಧ ಪ್ರೋತ್ಸಾಹಕಗಳ ಬಗ್ಗೆಯೂ ಡಾ.ಮುರುಗನ್ ಮಾತನಾಡಿದರು ಮತ್ತು ಭಾರತದಲ್ಲಿ ವಿದೇಶಿ ಚಲನಚಿತ್ರಗಳ ಚಿತ್ರೀಕರಣಕ್ಕೆ ನೀಡುತ್ತಿರುವ ಪ್ರೋತ್ಸಾಹಕಗಳ ಬಗ್ಗೆಯೂ ಬೆಳಕು ಚೆಲ್ಲಿದರು. ಕಥೆ ಹೇಳುವ ಸಂಪ್ರದಾಯ ಮತ್ತು ರಾಮಾಯಣ ಮತ್ತು ಮಹಾಭಾರತದಂತಹ ಮಹಾಕಾವ್ಯಗಳ ಪರಂಪರೆಯೊಂದಿಗೆ, ಭಾರತವು ಈಗ ಕಥಾವಸ್ತುವಿನ ತಾಣ ಆಗುವ ಗುರಿಯನ್ನು ಹೊಂದಿದೆ. "ಚಲನಚಿತ್ರ ಸೌಲಭ್ಯ ಕಚೇರಿಯಂತಹ ಉಪಕ್ರಮಗಳು ಏಕ ಗವಾಕ್ಷಿಯಡಿಯಲ್ಲಿ ವಿವಿಧ ಅನುಮತಿಗಳನ್ನು ಪಡೆಯಲು ಕಾರ್ಯವಿಧಾನವನ್ನು ತಡೆರಹಿತವಾಗಿ ಶಕ್ತಗೊಳಿಸುತ್ತಿವೆ" ಎಂದು ಅವರು ಹೇಳಿದರು.
ಭಾಷೆ ಒಂದು ತಡೆಗೋಡೆಯಾಗಿ ಉಳಿದಿಲ್ಲ ಎಂದ ಡಾ.ಮುರುಗನ್, ಭಾರತದ ಪ್ರಾದೇಶಿಕ ಚಲನಚಿತ್ರಗಳು ಈಗ ಜಾಗತಿಕ ಗಮನವನ್ನು ಸೆಳೆಯುತ್ತಿವೆ ಎಂದು ಪ್ರೇಕ್ಷಕರಿಗೆ ಮಾಹಿತಿ ನೀಡಿದರು.
"ಭಾರತದಲ್ಲಿ ಚಿತ್ರೀಕರಣಕ್ಕೆ ಬನ್ನಿ" ಮತ್ತು ಭಾರತದಲ್ಲಿ ವಿವಿಧ ಚಲನಚಿತ್ರೋತ್ಸವಗಳಲ್ಲಿ ಭಾಗವಹಿಸಿ ಎಂದು ಸಚಿವರು ಎಲ್ಲಾ ಸ್ಪರ್ಧಿಗಳನ್ನು ಆಹ್ವಾನಿಸಿದರು.
ಡಾ. ಎಲ್. ಮುರುಗನ್ ಅವರೊಂದಿಗೆ ದುಂಡು ಮೇಜಿನ ಸಭೆಯಲ್ಲಿ ಈ ಕೆಳಕಂಡವರು ಭಾಗವಹಿಸಿದ್ದರು:
- ಸೆಲ್ವಗಿಯಾ ವೆಲೊ, ನಿರ್ದೇಶಕರು, ರಿವರ್ ಟು ರಿವರ್ ಫಿಲ್ಮ್ ಫೆಸ್ಟಿವಲ್, ಫ್ಲಾರೆನ್ಸ್, ಇಟಲಿ
- ಕಾಲಿನ್ ಬರ್ರೋಸ್, ಚಲನಚಿತ್ರ ನಿರ್ಮಾಪಕ ಮತ್ತು ನಿರ್ದೇಶಕ, ಸ್ಪೆಷಲ್ ಟ್ರೀಟ್ಸ್ ಪ್ರೊಡಕ್ಷನ್ಸ್, ಯು.ಕೆ.
- ಮೈಕೆಲ್ ಸ್ವೆನ್ಸನ್, ಚಲನಚಿತ್ರ ಆಯುಕ್ತರು, ದಕ್ಷಿಣ ಸ್ವೀಡನ್ ಚಲನಚಿತ್ರ ಆಯೋಗ
- ಅಮ್ಮಿ ಜಾನ್ಸನ್, ಪ್ರಾಜೆಕ್ಟ್ ಮ್ಯಾನೇಜರ್, ಥೀಮ್ಯಾಟಿಕ್ ಕಮ್ಯುನಿಕೇಷನ್ ಯುನಿಟ್, ಸ್ವೀಡನ್ ಕಮ್ಯುನಿಕೇಷನ್ ಡಿಪಾರ್ಟ್ ಮೆಂಟ್
- ಮೇರಿ ಲಿಜಾ ಡಿನೋ, ಚಲನಚಿತ್ರ ಆಯುಕ್ತರು, ಫಿಲಿಪೈನ್ಸ್
- ಶ್ರೀಮತಿ ಜೂಡಿ ಗ್ಲಾಡ್ ಸ್ಟೋನ್, ಕಾರ್ಯನಿರ್ವಾಹಕ ಮತ್ತು ಕಲಾತ್ಮಕ ಸ್ಥಾಪಕರು, ಏಜ್ ಲೆಸ್ ಇಂಟರ್ನ್ಯಾಷನಲ್ ಫಿಲ್ಮ್ ಫೆಸ್ಟಿವಲ್, ಯುಎಸ್ಎ
- ಸ್ಟೀಫನ್ ಒಟ್ಟೆನ್ ಬ್ರಚ್, ನಿರ್ದೇಶಕ, ಇಂಡೋ ಜರ್ಮನ್ ಚಲನಚಿತ್ರಗಳು
- ಕ್ಯಾರಿ ಸಾಹ್ನೆ, ನಿರ್ದೇಶಕರು, ಲಂಡನ್ ಇಂಡಿಯನ್ ಫಿಲ್ಮ್ ಫೆಸ್ಟಿವಲ್
ವಾರ್ತಾ ಮತ್ತು ಪ್ರಸಾರ ಸಚಿವಾಲಯ
ಶ್ರೀ ಅಪೂರ್ವಚಂದ್ರ ವಾರ್ತಾ ಮತ್ತು ಪ್ರಸಾರ ಇಲಾಖೆಯ ಕಾರ್ಯದರ್ಶಿಯಾಗಿ ಅಧಿಕಾರ ಸ್ವೀಕಾರ
ಶ್ರೀ ಅಪೂರ್ವ ಚಂದ್ರ ಐಎಎಸ್  ಅವರು ಇಂದು ವಾರ್ತಾ ಮತ್ತು ಪ್ರಸಾರ ಸಚಿವಾಲಯದ ಕಾರ್ಯದರ್ಶಿಯಾಗಿ ಅಧಿಕಾರ ಸ್ವೀಕರಿಸಿದರು. ಸಿವಿಲ್ ಎಂಜಿನಿಯರಿಂಗ್ನಲ್ಲಿ ಪದವಿ ಪಡೆದಿರುವ ಇವರು, ದೆಹಲಿಯ ಐಐಟಿಯಿಂದ ನಿರ್ಮಾಣಾತ್ಮಕ ಎಂಜಿನಿಯರಿಂಗ್ನಲ್ಲಿ ಸ್ನಾತಕೋತ್ತರ ಪದವಿ ಪಡೆದಿದ್ದಾರೆ.
ಶ್ರೀ ಅಪೂರ್ವಚಂದ್ರ ಅವರು ಈ ಮೊದಲು ಕಾರ್ಮಿಕ ಹಾಗೂ ಉದ್ಯೋಗ ಸಚಿವಾಲಯದಲ್ಲಿ ಕಾರ್ಯದರ್ಶಿಯಾಗಿ ಸೇವೆ ಸಲ್ಲಿಸಿದ್ದಾರೆ. 1.10.20 ರಿಂದ ಈ ವರೆಗೂ ಕಾರ್ಮಿಕ ಇಲಾಖೆಯಲ್ಲಿ ಸೇವೆ ಸಲ್ಲಿಸಿದ್ದು, ಕಳೆದ ಸೆಪ್ಟೆಂಬರ್ನಲ್ಲಿ ಸಂಸತ್ತಿನಲ್ಲಿ ಅನುಮೋದನೆ ಪಡೆದ ಕಾರ್ಮಿಕ ನೀತಿಯ ಅನುಷ್ಠಾನಕ್ಕೆ ನೀತಿನಿಯಮಗಳನ್ನು ನಿರೂಪಿಸಿದರು. ಇವರ ಮಾರ್ಗದರ್ಶನದಲ್ಲಿ ನಾಲ್ಕೂ ಕಾರ್ಮಿಕ ನೀತಿಗಳಿಗೆ ಸ್ಪಷ್ಟವಾದ ರೂಪುರೇಶೆಗಳನ್ನು ನೀಡಲಾಯಿತು. ಉದ್ಯೋಗದಾತರೊಂದಿಗೆ ಆಳವಾಗಿ ಚರ್ಚಿಸಿ, ಕರಾರುವಕ್ಕಾದ ರೂಪುರೇಷೆಗಳನ್ನು ರಚಿಸಿದರು. 23 ಸಾವಿರ ಕೋಟಿ ರೂಪಾಯಿಗಳ ಬಜೆಟ್ನಲ್ಲಿ ಆತ್ಮನಿರ್ಭರ ಭಾರತ ರೋಜಗಾರ್ ಯೋಜನೆ ಅಡಿಯಲ್ಲಿ 78.5 ಲಕ್ಷ ಕಾರ್ಮಿಕರಿಗೆ ಉದ್ಯೋಗಾವಕಾಶಗಳನ್ನು ಹುಟ್ಟುಹಾಕಿತು.
ಕಾರ್ಮಿಕ ಇಲಾಖೆಗೆ ಮೊದಲು 2017ರಿಂದ ರಕ್ಷಣಾ ಸಚಿವಾಲಯದಲ್ಲಿ ಮಹಾನಿರ್ದೇಶಕರಾಗಿ  ಸೇವೆ ಸಲ್ಲಿಸಿದ್ದಾರೆ. ಸ್ವಾಧೀನ ಪ್ರಕ್ರಿಯೆಯಲ್ಲಿ ಭಾರತೀಯ ಸಶಸ್ತ್ರ ಪಡೆಗಳನ್ನು ಬಲಪಡಿಸುವಲ್ಲಿ ನಿಯಮಗಳನ್ನು ರಚಿಸಿದ್ದಾರೆ. S-400 ಮಿಸೈಲ್ ಸಿಸ್ಟಮ್, ಬಹುಕಾರ್ಯನಿಯೋಜಿತ ಹೆಲಿಕಾಪ್ಟರ್, ರೈಫಲ್ಸ್, ನೌಕಾ ಹಡಗುಗಳು, T-ಟ್ಯಾಂಕು ಇತ್ಯಾದಿಗಳ ಗುತ್ತಿಗೆ ಒಪ್ಪಂದಗಳಲ್ಲಿ ಮಹತ್ತರ ಪಾತ್ರವಹಿಸಿದ್ದಾರೆ. ರಕ್ಷಣಾ ಸ್ವಾಧೀನ ಪ್ರಕ್ರಿಯೆಯ ನೂತನ ನಿಯಮಗಳ ರಚನಾ ಸಮಿತಿಯ ಅಧ್ಯಕ್ಷರಾಗಿಯೂ ಕಾರ್ಯ ನಿರ್ವಹಿಸಿದ್ದಾರೆ.
ಶ್ರೀ ಚಂದ್ರ ಅವರು 2013ರಿಂದ 2017ರವರೆಗೆ ಮಹಾರಾಷ್ಟ್ರ ಸರ್ಕಾರದಲ್ಲಿ ಪ್ರಧಾನ ಕಾರ್ಯದರ್ಶಿಯಾಗಿ , ಸೇವೆ ಸಲ್ಲಿಸಿದ್ದಾರೆ. ಈ ಅವಧಿಯಲ್ಲಿ ಎಫ್ಡಿಐ ಹಾಗೂ ಇತರ ಕ್ಷೇತ್ರಗಳಲ್ಲಿ ಬಂಡವಾಳ ಹೂಡಿಕೆಗೆ ಮಹಾರಾಷ್ಟ್ರ ಮುಂಚೂಣಿಯಲ್ಲಿತ್ತು. ಎಲೆಕ್ಟ್ರಾನಿಕ್, ರಿಟೇಲ್ ಹಾಗೂ ಏಕಗವಾಕ್ಷಿ ನೀತಿಗಳನ್ನು ಪರಿಚಯಿಸುವಲ್ಲಿ ಅಪೂರ್ವ ಚಂದ್ರ ಅವರು ಮಹತ್ತರ ಹಾಗೂ ಮುಖ್ಯ ಪಾತ್ರವನ್ನು ನಿರ್ವಹಿಸಿದ್ದಾರೆ. ಶ್ರೀ ಚಂದ್ರ ಅವರ ನೇತ್ರತ್ವದಲ್ಲಿಯೇ ದೆಹಲಿ ಮುಂಬೈ ಕೈಗಾರಿಕಾ ಕಾರಿಡರ್ ಟೌನ್ಶಿಪ್ ಅನ್ನು ಔರಂಗಾಬಾದ್ನಲ್ಲಿ ಆರಂಭಿಸಲಾಯಿತು.
ಇದಕ್ಕೂ ಮೊದಲು ಶ್ರೀ ಚಂದ್ರ ಅವರು ಪೆಟ್ರೋಲಿಯಂ ಹಾಗೂ ನೈಸರ್ಗಿಕ ಅನಿಲ ಸಚಿವಾಲಯದಲ್ಲಿಯೂ ಸೇವೆ ಸಲ್ಲಿಸಿದ್ದಾರೆ. ಕೈಗಾರಿಕೆಗಳಿಗೆ ಇಂಧನ ಪೂರೈಕೆಯ ನೀತಿನಿಯಮ ರಚಿಸುವಲ್ಲಿ ಇವರೂ ಪಾಲ್ಗೊಂಡಿದ್ದರು. ಪೂರೈಕೆ ಸಾಗಾಣಿಕೆ, ಸಂಚಾರ ಸಾಗಾಣಿಕೆ, ಸಂಗ್ರಹ ಹಾಗೂ ಇಂಧನ ಉತ್ಪನ್ನಗಳ ಹಂಚಿಕೆ ಮುಂತಾದವುಗಳನ್ನು ನಿರ್ವಹಿಸುವಲ್ಲಿ ಹಲವಾರು ನೀತಿಗಳನ್ನು ರೂಪಿಸಿದ್ದಾರೆ. ನೈಸರ್ಗಿಕ ಅನಿಲ ಸರಬರಾಜು ಹಾಗೂ ಕೈಗಾರಿಕಾ ಉತ್ಪನ್ನಗಳ ಪೂರೈಕೆಗೆ ಸಂಬಂಧಿಸಿದಂತೆ ಸಾಗಾಣಿಕೆ ನಿರ್ಮಾಣ ಕಾರ್ಯ ಯೋಜನೆಯಲ್ಲಿ ನೇರವಾಗಿ ಪಾಲ್ಗೊಂಡಿದ್ದರು. ನಗರ ಅನಿಲ ಹಂಚಿಕೆಯ ಕಂಪನಿಗಳು, ಎಲ್ಎನ್ಜಿ ಆಮದು ಹಾಗೂ ಕೈಗಾರಿಕೆಗಳಿಗೆ ಪೂರೈಕೆಯಂಥ ಕಾರ್ಯಗಳಲ್ಲಿಯೂ ಇವರ ನೇರವಾದ ಪಾಲ್ಗೊಳ್ಳುವಿಕೆ ಇತ್ತು.
ಶ್ರೀ ಚಂದ್ರ ಅವರು ಮಹಾರತ್ನ ಪಿಎಸ್ಯು, GAIL ಲಿ. ಪೆಟ್ರೊನೆಟ್ ಎಲ್ಎನ್ಜಿ ಲಿ.ಗಳಿಗೆ ನಿರ್ದೇಶಕ ಮಂಡಳಿಯಲ್ಲಿಯೂ ಸೇವೆ ಸಲ್ಲಿಸಿದ್ದಾರೆ.
ಪ್ರಧಾನ ಮಂತ್ರಿಯವರ ಕಛೇರಿ
ಅಮೆರಿಕಾ ಅಧ್ಯಕ್ಷರೊಂದಿಗೆ ಪ್ರಧಾನಿ ದೂರವಾಣಿ ಮಾತುಕತೆ
ಅಮೆರಿಕಾ ಅಧ್ಯಕ್ಷರೊಂದಿಗೆ ಪ್ರಧಾನಿ ದೂರವಾಣಿ ಮಾತುಕತೆ
ಪ್ರಧಾನಿ ನರೇಂದ್ರ ಮೋದಿ ಅವರು ಇಂದು ಅಮೆರಿಕ ಅಧ್ಯಕ್ಷ ಡೊನಾಲ್ಡ್ ಟ್ರಂಪ್ ಅವರೊಂದಿಗೆ ದೂರವಾಣಿ ಮಾತುಕತೆ ನಡೆಸಿದರು.
ಅಧ್ಯಕ್ಷ ಟ್ರಂಪ್ ಅವರು ಈ ಸಂದರ್ಭದಲ್ಲಿ ಯುಎಸ್ ಪ್ರೆಸಿಡೆನ್ಸಿ ಆಫ್ ಗ್ರೂಪ್ ಆಫ್ ಸೆವೆನ್ ಬಗ್ಗೆ ಮಾತನಾಡಿದರು ಮತ್ತು ಭಾರತ ಸೇರಿದಂತೆ ಇತರ ಪ್ರಮುಖ ದೇಶಗಳನ್ನು ಸೇರಿಸಿ ಸದ್ಯ ಅಸ್ತಿತ್ವದಲ್ಲಿರುವ ಗುಂಪಿನ ವ್ಯಾಪ್ತಿಯನ್ನು ವಿಸ್ತರಿಸುವ ಇಚ್ಛೆಯನ್ನು ತಿಳಿಸಿದರು. ಈ ಹಿನ್ನೆಲೆಯಲ್ಲಿ ಅವರು ಅಮೇರಿಕಾದಲ್ಲಿ ನಡೆಯಲಿರುವ ಮುಂದಿನ ಜಿ -7 ಶೃಂಗಸಭೆಯಲ್ಲಿ ಪಾಲ್ಗೊಳ್ಳುವಂತೆ ಪ್ರಧಾನಿ ಮೋದಿಯವರಿಗೆ ಆಹ್ವಾನವನ್ನು ನೀಡಿದರು.
ಪ್ರಧಾನ ಮಂತ್ರಿ ಮೋದಿಯವರು ಅಧ್ಯಕ್ಷ ಟ್ರಂಪ್ ಅವರ ಸೃಜನಶೀಲ ಮತ್ತು ದೂರದೃಷ್ಟಿಯ ವಿಧಾನವನ್ನು ಶ್ಲಾಘಿಸಿದರು, ಇಂತಹ ವಿಸ್ತೃತ ವೇದಿಕೆಯು ಕೋವಿಡ್ ನಂತರದ ಪ್ರಪಂಚದ ವಾಸ್ತವಗಳಿಗೆ ಅನುಗುಣವಾಗಿರುತ್ತದೆ ಎಂಬ ಅಂಶವನ್ನು ಒಪ್ಪಿಕೊಂಡರು. ಉದ್ದೇಶಿತ ಶೃಂಗಸಭೆಯ ಯಶಸ್ಸನ್ನು ಖಚಿತಪಡಿಸಿಕೊಳ್ಳಲು ಅಮೆರಿಕ ಮತ್ತು ಇತರ ದೇಶಗಳೊಂದಿಗೆ ಕೆಲಸ ಮಾಡಲು ಭಾರತ ಸಂತೋಷಪಡುತ್ತದೆ ಎಂದು ಪ್ರಧಾನಿ ಹೇಳಿದರು.
ಅಮೆರಿಕದಲ್ಲಿ ನಡೆಯುತ್ತಿರುವ ನಾಗರಿಕ ಗೊಂದಲಗಳ ಬಗ್ಗೆ ಪ್ರಧಾನಿ ಮೋದಿ ಕಳವಳ ವ್ಯಕ್ತಪಡಿಸಿದರು ಮತ್ತು ಪರಿಸ್ಥಿತಿಯ ಶೀಘ್ರ ಪರಿಹಾರಕ್ಕಾಗಿ ಹಾರೈಸಿದರು.
ಉಭಯ ನಾಯಕರು ಉಭಯ ದೇಶಗಳಲ್ಲಿನ ಕೋವಿಡ್-19 ಪರಿಸ್ಥಿತಿ, ಭಾರತ-ಚೀನಾ ಗಡಿಯಲ್ಲಿನ ಸ್ಥಿತಿ ಮತ್ತು ವಿಶ್ವ ಆರೋಗ್ಯ ಸಂಸ್ಥೆಯಲ್ಲಿ ಸುಧಾರಣೆಗಳ ಅಗತ್ಯತೆ ಮುಂತಾದ ಇತರ ವಿಷಯಗಳ ಬಗ್ಗೆ ಅಭಿಪ್ರಾಯಗಳನ್ನು ವಿನಿಮಯ ಮಾಡಿಕೊಂಡರು.
ಅಧ್ಯಕ್ಷ ಟ್ರಂಪ್ ಈ ವರ್ಷದ ಫೆಬ್ರವರಿಯಲ್ಲಿ ತಾವು ಭಾರತಕ್ಕೆ ನೀಡಿದ್ದ ಭೇಟಿಯನ್ನು ನೆನಪಿಸಿಕೊಂಡರು. ಈ ಭೇಟಿ ಅನೇಕ ರೀತಿಯಲ್ಲಿ ಸ್ಮರಣೀಯ ಮತ್ತು ಐತಿಹಾಸಿಕವಾಗಿದೆ ಮತ್ತು ದ್ವಿಪಕ್ಷೀಯ ಸಂಬಂಧಕ್ಕೆ ಹೊಸ ಚೈತನ್ಯ ತಂದಿದೆ ಎಂದು ಪ್ರಧಾನಿ ಮೋದಿ ಹೇಳಿದರು.
ಮಾತುಕತೆಯಲ್ಲಿನ ಆತ್ಮೀಯತೆ ಮತ್ತು ಪ್ರಾಮಾಣಿಕತೆಯು ಭಾರತ – ಅಮೆರಿಕ ಸಂಬಂಧಗಳ ವಿಶೇಷ ಸ್ವರೂಪವನ್ನು ಪ್ರತಿಬಿಂಬಿಸುತ್ತದೆ, ಜೊತೆಗೆ ಇಬ್ಬರೂ ನಾಯಕರ ನಡುವಿನ ಸ್ನೇಹ ಮತ್ತು ಪರಸ್ಪರ ಗೌರವವನ್ನು ಪ್ರತಿಬಿಂಬಿಸುತ್ತದೆ.
ಕೃಷಿ ಸಚಿವಾಲಯ
733 ಲಕ್ಷ ಹೆಕ್ಟೇರ್ ಗಡಿ ದಾಟಿದ ಮುಂಗಾರು ಬೆಳೆ ಬಿತ್ತನೆ
ಕೃಷಿ ಮತ್ತು ರೈತರ ಕಲ್ಯಾಣ ಇಲಾಖೆಯು ಖಾರಿಫ್ ಬೆಳೆಗಳ ವ್ಯಾಪ್ತಿಯ ಪ್ರಗತಿಯನ್ನು 2023 ಜುಲೈ 21 ರವರೆಗೆ ಬಿಡುಗಡೆ ಮಾಡಿದೆ .
ವಿಸ್ತೀರ್ಣ: ಲಕ್ಷ ಹೆಕ್ಟೇರ್ ಗಳಲ್ಲಿ
|
|
S.
ಇಲ್ಲ.
|
|
ಬೆಳೆಗಳು
|
|
ಬಿತ್ತನೆ ಮಾಡಿದ ಪ್ರದೇಶ
|
|
ಪ್ರಸಕ್ತ ವರ್ಷ 2023
|
|
ಕಳೆದ ವರ್ಷ 2022
|
|
1
|
|
ಅಕ್ಕಿ
|
|
180.20
|
|
175.47
|
|
2
|
|
ಬೇಳೆಕಾಳುಗಳು
|
|
85.85
|
|
95.22
|
|
a
|
|
ಅರ್ಹರ್
|
|
27.20
|
|
33.33
|
|
b
|
|
ಉರ್ಡ್ಬೀನ್
|
|
22.91
|
|
25.36
|
|
c
|
|
ಮೂಂಗ್ಬೀನ್
|
|
26.12
|
|
26.67
|
|
d
|
|
ಕುಲ್ತಿ
|
|
0.18
|
|
0.15
|
|
e
|
|
ಇತರ ಬೇಳೆಕಾಳುಗಳು
|
|
9.44
|
|
9.72
|
|
3
|
|
ಶ್ರೀ ಅನ್ನ ಮತ್ತು ಒರಟು ಧಾನ್ಯಗಳು
|
|
134.91
|
|
128.75
|
|
a
|
|
ಜೋಳ
|
|
10.07
|
|
9.72
|
|
b
|
|
ಬಾಜ್ರಾ
|
|
57.99
|
|
52.11
|
|
c
|
|
ರಾಗಿ
|
|
1.69
|
|
1.67
|
|
d
|
|
ಸಣ್ಣ ಸಿರಿಧಾನ್ಯಗಳು
|
|
2.17
|
|
2.36
|
|
e
|
|
ಮೆಕ್ಕೆಜೋಳ
|
|
63.00
|
|
62.89
|
|
4
|
|
ಎಣ್ಣೆಕಾಳುಗಳು
|
|
160.41
|
|
155.29
|
|
a
|
|
ನೆಲಗಡಲೆ
|
|
34.94
|
|
34.56
|
|
b
|
|
ಸೋಯಾಬೀನ್
|
|
114.48
|
|
111.31
|
|
c
|
|
ಸೂರ್ಯಕಾಂತಿ
|
|
0.47
|
|
1.46
|
|
d
|
|
ಸೆಸಮಮ್
|
|
8.73
|
|
7.20
|
|
e
|
|
ನೈಜರ್
|
|
0.07
|
|
0.13
|
|
f
|
|
ಕ್ಯಾಸ್ಟರ್
|
|
1.66
|
|
0.53
|
|
g
|
|
ಇತರ ಎಣ್ಣೆ ಬೀಜಗಳು
|
|
0.07
|
|
0.10
|
|
5
|
|
ಕಬ್ಬು
|
|
56.00
|
|
53.34
|
|
6
|
|
ಸೆಣಬು ಮತ್ತು ಮೇಸ್ತಾ
|
|
6.36
|
|
6.92
|
|
7
|
|
ಹತ್ತಿ
|
|
109.69
|
|
109.99
|
|
ಒಟ್ಟು
|
|
733.42
|
|
724.99
ಪ್ರಧಾನ ಮಂತ್ರಿಯವರ ಕಛೇರಿ
ಬಾಲಿಯಲ್ಲಿನ ಜಿ-20 ಶೃಂಗ ಸಭೆ ವೇಳೆಯಲ್ಲಿ ಫ್ರಾನ್ಸ್ ಅಧ್ಯಕ್ಷರೊಂದಿಗೆ ಪ್ರಧಾನಿ ಸಭೆ
ಪ್ರಧಾನಿ ನರೇಂದ್ರ ಮೋದಿಯವರು ಇಂದು ಬಾಲಿಯಲ್ಲಿ ನಡೆದ ಜಿ-20 ಶೃಂಗ ಸಭೆಯ ಇನ್ನೂಂದು ಬದಿಯಲ್ಲಿನ ನಡೆದ ಔತಣ ಸಭೆಯಲ್ಲಿ ಫ್ರಾನ್ಸ್ ಗಣರಾಜ್ಯದ ಅಧ್ಯಕ್ಷರಾದ ಹಚ್.ಇ.ಎಮ್ಯಾನ್ಯುಲ್ ಮ್ಯಾಕ್ರನ್ ರವರನ್ನು ಭೇಟಿ ಮಾಡಿದರು.
ಇಬ್ಬರು ನಾಯಕರು ಈಗ ನಡೆಯುತ್ತಿರುವ ರಕ್ಷಣೆ,ನಾಗರಿಕ ಪರಮಾಣು,ವ್ಯಾಪರ ಮತ್ತು ಹೂಡಿಕೆ ಗಳಂತಹ ವಿವಿಧ ಕ್ರೇತ್ರಗಳ ಸಹಭಾಗಿತ್ವದ ಬಗ್ಗೆ ಪರಾಮರ್ಶಿದರು ಮತ್ತು ಹೊಸ ಕ್ಷೇತ್ರಗಳಲ್ಲಿನ ಆರ್ಥಿಕ ಒಡಂಬಡಿಕೆಗಳಲ್ಲಿ ಇನ್ನೊ ಹೆಚ್ಚಿನ ಸಹಕಾರವನ್ನು ಸ್ವಾಗತಿಸಿದರು.
ಪರಸ್ಪರ ಆಸಕ್ತಿಯಿರುವ ಪ್ರಾದೇಶಿಕ ಮತ್ತುಜಾಗತಿಕ ವಿಷಯಗಳ ಬಗ್ಗೆ ಚರ್ಚಿಸಲಾಯಿತು.
(
ಸಂಪುಟ
ಭಾರತ ಮತ್ತು ಬಾಂಗ್ಲಾದೇಶಗಳ ನಡುವೆ ಕರಾವಳಿ ಮತ್ತು ಶಿಷ್ಟಾಚಾರದ ಮಾರ್ಗಗಳಲ್ಲಿ ಪ್ರಯಾಣಿಕರ ನೌಕಾ ವಿಹಾರ ಸೇವೆಗಳ ತಿಳಿವಳಿಕೆ ಒಪ್ಪಂದಕ್ಕೆ ಸಂಪುಟದ ಅನುಮೋದನೆ
ಭಾರತ ಮತ್ತು ಬಾಂಗ್ಲಾದೇಶಗಳ ನಡುವೆ ಕರಾವಳಿ ಮತ್ತು ಶಿಷ್ಟಾಚಾರದ ಮಾರ್ಗಗಳಲ್ಲಿ ಪ್ರಯಾಣಿಕರ ನೌಕಾ ವಿಹಾರ ಸೇವೆಗಳ ತಿಳಿವಳಿಕೆ ಒಪ್ಪಂದಕ್ಕೆ ಸಂಪುಟದ ಅನುಮೋದನೆ
ಪ್ರಧಾನಮಂತ್ರಿ ಶ್ರೀ. ನರೇಂದ್ರ ಮೋದಿ ಅವರ ಅಧ್ಯಕ್ಷತೆಯಲ್ಲಿ ನಡೆದ ಕೇಂದ್ರ ಸಚಿವ ಸಂಪುಟ ಸಭೆ, ಭಾರತ ಮತ್ತು ಬಾಂಗ್ಲಾದೇಶಗಳ ನಡುವೆ ಜಲ ಮಾರ್ಗದಲ್ಲಿ ಪ್ರಯಾಣಿಕರ ಮತ್ತು ಪ್ರವಾಸಿಗರ ನಿಗದಿತ ಸಂಚಾರ ಆರಂಭಿಸಲು ಎರಡೂ ದೇಶಗಳ ನಡುವಿನ ಕರಾವಳಿ ಮತ್ತು ಶಿಷ್ಟಾಚಾರದ ಮಾರ್ಗಗಳಲ್ಲಿ ನೌಕಾ ವಿಹಾರ ಸೇವೆಗಳ ತಿಳಿವಳಿಕೆ ಒಪ್ಪಂದಕ್ಕೆ ತನ್ನ ಅನುಮೋದನೆ ನೀಡಿದೆ.
ಈ ತಿಳಿವಳಿಕೆ ಒಪ್ಪಂದ ಕಾರ್ಯರೂಪಕ್ಕೆ ಬಂದಲ್ಲಿ, ಎರಡೂ ದೇಶಗಳ ನಡುವಿನ ಜನರ ಸಂಪರ್ಕವನ್ನು ಹೆಚ್ಚಿಸುತ್ತದೆ ಮತ್ತು ಎರಡೂ ದೇಶಗಳ ನಡುವೆ ಆರ್ಥಿಕ, ಸಾಮಾಜಿಕ ಮತ್ತು ಸಾಂಸ್ಕೃತಿಕ ಸಹಕಾರವನ್ನು ಹೆಚ್ಚಿಸುತ್ತದೆ.
ಭಾರತ ಮತ್ತು ಬಾಂಗ್ಲಾದೇಶದ ಜನರಿಗೆ ಇದು ಉದ್ಯೋಗಾವಕಾಶವನ್ನೂ ಕಲ್ಪಿಸಲಿದೆ.
ಪ್ರಧಾನ ಮಂತ್ರಿಯವರ ಕಛೇರಿ
ಬುಡಕಟ್ಟು ಹೆಮ್ಮೆಯ ದಿನದಂದು ಪ್ರಧಾನ ಮಂತ್ರಿಗಳ ಸಂದೇಶ
ನನ್ನ ಪ್ರೀತಿಯ ದೇಶವಾಸಿಗಳೇ,
ನಿಮ್ಮೆಲ್ಲರಿಗೂ ಬುಡಕಟ್ಟು ಹೆಮ್ಮೆಯ ದಿನದ ಹೃತ್ಪೂರ್ವಕ ಶುಭಾಶಯಗಳು.
ಇಂದು, ಇಡೀ ದೇಶವು ಲಾರ್ಡ್ ಬಿರ್ಸಾ ಮುಂಡಾ ಅವರ ಜನ್ಮದಿನವನ್ನು ನಂಬಿಕೆ ಮತ್ತು ಗೌರವದಿಂದ ಆಚರಿಸುತ್ತಿದೆ. ನವೆಂಬರ್ 15 ರಂದು ಬುಡಕಟ್ಟು ಜನಾಂಗದ ಹೆಮ್ಮೆಯ ದಿನವೆಂದು ಘೋಷಿಸಲು ನನಗೆ ಅವಕಾಶ ಸಿಕ್ಕಿರುವುದು ನನ್ನ "ಸರ್ಕಾರದ ಸೌಭಾಗ್ಯ" ಎಂದು ಪರಿಗಣಿಸುತ್ತೇನೆ.
ಒಡನಾಡಿಗಳೇ...
ಭಗವಾನ್ ಬಿರ್ಸಾ ಮುಂಡಾ ಅವರು ನಮ್ಮ ರಾಜಕೀಯ ಸ್ವಾತಂತ್ರ್ಯದ ನಾಯಕ ಮಾತ್ರವಲ್ಲ, ನಮ್ಮ ಆಧ್ಯಾತ್ಮಿಕ, ಸಾಂಸ್ಕೃತಿಕ ಶಕ್ತಿಯ ವಾಹಕವೂ ಆಗಿದ್ದರು. ಇಂದು ಸ್ವಾತಂತ್ರ್ಯದ 'ಪಂಚ ಪ್ರಾಣ'ದ ಶಕ್ತಿಯಿಂದ ಭಗವಾನ್ ಬಿರ್ಸಾ ಮುಂಡಾ ಸೇರಿದಂತೆ ಕೋಟ್ಯಂತರ ಬುಡಕಟ್ಟು ವೀರರ ಕನಸುಗಳನ್ನು ನನಸಾಗಿಸುವತ್ತ ದೇಶ ಸಾಗುತ್ತಿದೆ. ಬುಡಕಟ್ಟು ಹೆಮ್ಮೆಯ ದಿನಾಚರಣೆಯ ಮೂಲಕ ದೇಶದ ಬುಡಕಟ್ಟು ಪರಂಪರೆಯ ಬಗ್ಗೆ ಅಭಿಮಾನ, ಬುಡಕಟ್ಟು ಸಮಾಜದ ಅಭಿವೃದ್ಧಿ ಸಂಕಲ್ಪ ಈ ಪಂಚ ಪ್ರಾಣ ಶಕ್ತಿಯ ಒಂದು ಭಾಗವಾಗಿದೆ.
ಒಡನಾಡಿಗಳೇ...
ಭಾರತದ ಬುಡಕಟ್ಟು ಸಮಾಜವು ಬ್ರಿಟಿಷ್ ಮತ್ತು ವಿದೇಶಿ ಆಡಳಿತಗಾರರಿಗೆ ತಮ್ಮ ಬುಡಕಟ್ಟು ಸಮಾಜದ ಸಾಮರ್ಥ್ಯ ಏನೆಂಬುದನ್ನು ಈ ಹಿಂದೆಯೇ ತೋರಿಸಿದೆ. ಸಂತಾಲ್ನಲ್ಲಿ ತಿಲ್ಕಾ ಮಾಂಝಿ ಅವರ ನೇತೃತ್ವದಲ್ಲಿ ನಡೆದ 'ದಾಮಿನ್ ಸಂಗ್ರಾಮ್' ಬಗ್ಗೆ ನಮಗೆ ಹೆಮ್ಮೆ ಇದೆ. ಬುಧು ಭಗತ್ ನೇತೃತ್ವದ 'ಲರ್ಕಾ ಚಳವಳಿ'ಯ ಬಗ್ಗೆ ನಮಗೆ ಹೆಮ್ಮೆ ಇದೆ. ‘ಸಿದ್ದು ಕಣು ಕ್ರಾಂತಿ’ ಬಗ್ಗೆ ನಮಗೆ ಹೆಮ್ಮೆ ಇದೆ. ‘ತಾನಾ ಭಗತ್ ಚಳವಳಿ’ ಬಗ್ಗೆ ನಮಗೆ ಹೆಮ್ಮೆ ಇದೆ ಅಲ್ಲದೇ ಬೇಗ ಭಿಲ್ ಚಳವಳಿಯ ಬಗ್ಗೆ ಹೆಮ್ಮೆಯೂ ಇದೆ.ಇದರೊಂದಿಗೆ ನಾಯ್ಕ್ಡಾ ಚಳವಳಿಯು ಸಹ ನಮ್ಮ ಹೆಮ್ಮೆಯೇ ಆಗಿದೆ. ಸಂತ ಜೋರಿಯಾ ಪರಮೇಶ್ವರ್ ಮತ್ತು ರೂಪ್ ಸಿಂಗ್ ನಾಯಕ್ ಇವರುಗಳ ಮೇಲೆಯೂ ಸಹ ನಮಗೆಲ್ಲಾ ಗೌರವಪೂರ್ಣವಾದ ಹೆಮ್ಮೆಯೂ ಇದೆ.
ಲಿಮ್ಡಿ, ದಹೋಡ್ನಲ್ಲಿ ಬ್ರಿಟಿಷರನ್ನು ಸೋಲಿಸಿದ ಬುಡಕಟ್ಟು ವೀರರ ಬಗ್ಗೆ ನಮಗೆ ಹೆಮ್ಮೆಯಿದೆ, ಮಂಗರ್ನ ಗೌರವವನ್ನು ಹೆಚ್ಚಿಸಿದ ಗೋವಿಂದ ಗುರೂಜೀ ಬಗ್ಗೆಯೂ ನಮಗೆ ಹೆಮ್ಮೆಯಿದೆ. ಅಲ್ಲೂರಿ ಸೀತಾ ರಾಮರಾಜು ಅವರ ನೇತೃತ್ವದ ರಾಂಪ ಚಳವಳಿಯ ಬಗ್ಗೆ ನಮಗೆ ಹೆಮ್ಮೆ ಇದೆ.ಇಂತಹ ಅನೇಕ ಚಳುವಳಿಗಳು ಈ ಭಾರತವನ್ನು ಹೆಚ್ಚು ಪವಿತ್ರಗೊಳಿಸಿವೆ. ಅಂತಹ ಹಲವಾರು ಬುಡಕಟ್ಟು ವೀರರ ತ್ಯಾಗ ಭಾರತಮಾತೆಯನ್ನು ಉಳಿಸಿದೆ. ಕಳೆದ ವರ್ಷ ಇದೇ ದಿನ ರಾಂಚಿಯ ಬಿರ್ಸಾ ಮುಂಡಾ ಮ್ಯೂಸಿಯಂ ಅನ್ನು ರಾಷ್ಟ್ರಕ್ಕೆ ಅರ್ಪಿಸುವ ಅವಕಾಶ ಸಿಕ್ಕಿದ್ದು ನನ್ನ ಸೌಭಾಗ್ಯ. ಇಂದು ಭಾರತವು ದೇಶದ ವಿವಿಧ ಪ್ರದೇಶಗಳಲ್ಲಿ ಬುಡಕಟ್ಟು ಸ್ವಾತಂತ್ರ್ಯ ಹೋರಾಟಗಾರರಿಗೆ ಮೀಸಲಾಗಿರುವ ಅನೇಕ ವಸ್ತುಸಂಗ್ರಹಾಲಯಗಳನ್ನು ನಿರ್ಮಿಸುತ್ತಿದೆ.
ಒಡನಾಡಿಗಳೇ.....
ಕಳೆದ ಎಂಟು ವರ್ಷಗಳಲ್ಲಿ, ನಮ್ಮ ಬುಡಕಟ್ಟು ಸಹೋದರರು ಮತ್ತು ಸಹೋದರಿಯರು ದೇಶದ ಪ್ರತಿಯೊಂದು ಯೋಜನೆ, ಪ್ರತಿ ಪ್ರಯತ್ನದ ಆರಂಭದಲ್ಲಿದ್ದಾರೆ. ಜನ್ ಧನ್ ನಿಂದ ಗೋಬರ್ ಧನ್ ವರೆಗೆ, ವನ್ ಧನ್ ವಿಕಾಸ ಕೇಂದ್ರದಿಂದ ವನ್ ಧನ್ ಸ್ವಸಹಾಯ ಸಂಘಕ್ಕೆ, ಸ್ವಚ್ಛ ಭಾರತ್ ಮಿಷನ್ ನಿಂದ ಜಲ ಜೀವನ್ ಮಿಷನ್ ವರೆಗೆ, ಪ್ರಧಾನಮಂತ್ರಿ ಆವಾಸ್ ಯೋಜನೆಯಿಂದ ಉಜ್ವಲ ಅನಿಲ ಸಂಪರ್ಕದವರೆಗೆ, ಮಾತೃತ್ವ ವಂದನಾ ಯೋಜನೆಯಿಂದ ಪೌಷ್ಟಿಕಾಂಶಕ್ಕಾಗಿ ರಾಷ್ಟ್ರೀಯ ಅಭಿಯಾನದವರೆಗೆ, ಗ್ರಾಮೀಣ ರಸ್ತೆಯಿಂದ ಮೊಬೈಲ್ ಸಂಪರ್ಕಕ್ಕೆ ಯೋಜನೆಗಳು, ಏಕಲವ್ಯ ಶಾಲೆಗಳಿಂದ ಬುಡಕಟ್ಟು ವಿಶ್ವವಿದ್ಯಾನಿಲಯಗಳವರೆಗೆ, ಬಿದಿರಿನ ದಶಕಗಳ ಹಳೆಯ ಕಾನೂನನ್ನು ಸುಮಾರು 90 ಅರಣ್ಯ ಉತ್ಪನ್ನಗಳ ಕನಿಷ್ಠ ಬೆಂಬಲ ಬೆಲೆ ಗೆ ಬದಲಾಯಿಸುವುದರಿಂದ ಹಿಡಿದು, ಸಿಕಲ್ ಸೆಲ್ ಅನಿಮಿಯಾ ತಡೆಗಟ್ಟುವಿಕೆಯಿಂದ ಬುಡಕಟ್ಟು ಸಂಶೋಧನಾ ಸಂಸ್ಥೆಗಳವರೆಗೆ, ಉಚಿತ ಕರೋನಾ ಲಸಿಕೆಯಿಂದ ಮಿಷನ್ ಇಂದ್ರಧನುಷ್ ವರೆಗೆ ಅನೇಕ ಮಾರಣಾಂತಿಕ ಕಾಯಿಲೆಗಳಿಂದ ಮುಕ್ತಿ ನೀಡಲು ಸರ್ಕಾರದ ಯೋಜನೆಗಳು ದೇಶದ ಕೋಟಿಗಟ್ಟಲೆ ಬುಡಕಟ್ಟು ಕುಟುಂಬಗಳ ಜೀವನವನ್ನು ಸುಲಭಗೊಳಿಸಿವೆ, ಅವರು ದೇಶದಲ್ಲಿ ನಡೆಯುತ್ತಿರುವ ಅಭಿವೃದ್ಧಿಯಿಂದ ಪ್ರಯೋಜನ ಪಡೆದಿದ್ದಾರೆ.
ಒಡನಾಡಿಗಳೇ....
ಬುಡಕಟ್ಟು ಸಮಾಜದಲ್ಲಿ ಶೌರ್ಯವೂ ಇದೆ, ಸಹಜೀವನ ಮತ್ತು ಪ್ರಕೃತಿಯೊಂದಿಗೆ ಒಳಗೊಳ್ಳುವಿಕೆ ಕೂಡ ಇದೆ. ಈ ಭವ್ಯ ಪರಂಪರೆಯಿಂದ ಕಲಿಯುವ ಮೂಲಕ ಭಾರತ ತನ್ನ ಭವಿಷ್ಯವನ್ನು ರೂಪಿಸಿಕೊಳ್ಳಬೇಕು. ಈ ದಿನವನ್ನು 'ಬುಡಕಟ್ಟು ಹೆಮ್ಮೆಯ ದಿನ' ಎನ್ನುವುದನ್ನು ನಾನು ನಂಬುತ್ತೇನೆ. ಈ ದಿಕ್ಕಿನಲ್ಲಿ ನಮಗೆ, ಮಾಧ್ಯಮಕ್ಕೆ ಅವಕಾಶವಾಗುತ್ತದೆ. ಈ ಸಂಕಲ್ಪದೊಂದಿಗೆ ಭಗವಾನ್ ಬಿರ್ಸಾ ಮುಂಡಾ ಮತ್ತು ಕೋಟಿ ಕೋಟಿ ಆದಿವಾಸಿ ವೀರ ನಾಯಕರು, ವೀರ ನಾಯಕಿಯರಿಗೆ ಮತ್ತೊಮ್ಮೆ ನನ್ನ ಗೌರವ ನಮನ.
ಅನಂತ ಧನ್ಯವಾದಗಳು!
ಪ್ರಧಾನ ಮಂತ್ರಿಯವರ ಕಛೇರಿ
ಲೇಹ್ ಬಳಿ ಅಪಘಾತದಲ್ಲಿ ಸೇನಾ ಸಿಬ್ಬಂದಿ ಹುತಾತ್ಮ: ಪ್ರಧಾನಿ ಮೋದಿ ಸಂತಾಪ
ಲೇಹ್ ಬಳಿ ಸಂಭವಿಸಿದ ಅಪಘಾತದಲ್ಲಿ ಹುತಾತ್ಮರಾದ ಭಾರತೀಯ ಸೇನಾ ಸಿಬ್ಬಂದಿಗೆ ಪ್ರಧಾನಮಂತ್ರಿ ನರೇಂದ್ರ ಮೋದಿ ಅವರು ತೀವ್ರ ಸಂತಾಪ ವ್ಯಕ್ತಪಡಿಸಿದ್ದಾರೆ. ಅಪಘಾತದಲ್ಲಿ ಗಾಯಗೊಂಡವರು ಶೀಘ್ರ ಗುಣಮುಖರಾಗಲಿ ಎಂದು ಹಾರೈಸಿದ್ದಾರೆ.
ಈ ಕುರಿತು ಟ್ವೀಟ್ ಮಾಡಿರುವ ಅವರು,
“ಲೇಹ್ ಬಳಿ ನಡೆದ ದುರ್ಘಟನೆಯಲ್ಲಿ ನಾವು ಭಾರತೀಯ ಸೇನೆಯ ಸಿಬ್ಬಂದಿಯನ್ನು ಕಳೆದುಕೊಂಡಿದ್ದೇವೆ. ದೇಶಕ್ಕೆ ಅವರು ಸಲ್ಲಿಸಿದ ಉತ್ಕೃಷ್ಟ ಸೇವೆ ಸದಾ ಸ್ಮರಣೀಯ. ಹುತಾತ್ಮ ಸಿಬ್ಬಂದಿಯ ಕುಟುಂಬಸ್ಥರಿಗೆ ನನ್ನ ಸಂತಾಪಗಳು. ಗಾಯಗೊಂಡವರು ಆದಷ್ಟು ಬೇಗ ಚೇತರಿಸಿಕೊಳ್ಳಲಿ ಎಂದು ಬರೆದುಕೊಂಡಿದ್ದಾರೆ.
Pained by the mishap near Leh in which we have lost personnel of the Indian Army. Their rich service to the nation will always be remembered. Condolences to the bereaved families. May those who are injured recover at the earliest: PM @narendramodi
— PMO India  August 19, 2023
ಕಾನೂನು ಮತ್ತು ನ್ಯಾಯ ಸಚಿವಾಲಯ
ಭಾರತ ಮತ್ತು ನಮೀಬಿಯಾ ಹಾಗೂ ಪನಾಮಾದ ಚುನಾವಣಾ ನಿರ್ವಹಣಾ ಸಂಸ್ಥೆಗಳೊಂದಿಗೆ ಪರಸ್ಪರ ತಿಳುವಳಿಕೆ ಪತ್ರಕ್ಕೆ ಸಂಪುಟದ ಅನುಮೋದನೆ
ಭಾರತ ಮತ್ತು ನಮೀಬಿಯಾ ಹಾಗೂ ಪನಾಮಾದ ಚುನಾವಣಾ ನಿರ್ವಹಣಾ ಸಂಸ್ಥೆಗಳೊಂದಿಗೆ ಪರಸ್ಪರ ತಿಳುವಳಿಕೆ ಪತ್ರಕ್ಕೆ ಸಂಪುಟದ ಅನುಮೋದನೆ
ಭಾರತ ಮತ್ತು ನಮೀಬಿಯಾ ಚುನಾವಣಾ ಆಯೋಗ  ಹಾಗೂ ಪನಾಮಾ ಚುನಾವಣಾ ನ್ಯಾಯಮಂಡಳಿ  ಗಳೊಂದಿಗೆ ಚುನಾವಣಾ ನಿರ್ವಹಣೆ ಮತ್ತು ಆಡಳಿತ ಕ್ಷೇತ್ರದಲ್ಲಿ ಸಹಕಾರಕ್ಕಾಗಿ ಪರಸ್ಪರ ತಿಳುವಳಿಕೆ ಪತ್ರದ ಪ್ರಸ್ತಾವವನ್ನು ಪ್ರಧಾನಮಂತ್ರಿ ಶ್ರಿ ನರೇಂದ್ರ ಮೋದಿ ಅಧ್ಯಕ್ಷತೆಯಲ್ಲಿ ನಡೆದ ಕೇಂದ್ರ ಸಚಿವ ಸಂಪುಟ ಸಭೆಯು ಅನಮೋದಿಸಿದೆ.
(ಪ್ರಮುಖ ಅಂಶಗಳು:
ಈ ಪರಸ್ಪರ ತಿಳುವಳಿಕೆ ಪತ್ರವು ಚುನಾವಣಾ ನಿರ್ವಹಣೆ ಮತ್ತು ಆಡಳಿತದಲ್ಲಿ ಉತ್ತೇಜನ ಮತ್ತು ಸಹಕಾರವೃದ್ಧಿಗೆ ಸಂಬಂಧಿಸಿದಂತೆ ನಿಯಮ/ಷರತ್ತುಗಳನ್ನು ಒಳಗೊಂಡಿದೆ. ಚುನಾವಣಾ ಪ್ರಕ್ರಿಯೆಯ ಸಾಂಸ್ಥಿಕ ಮತ್ತು ತಾಂತ್ರಿಕ ಅಭಿವೃದ್ಧಿ ಕ್ಷೇತ್ರಗಳ ಜ್ಞಾನ ಮತ್ತು ಅನುಭವವದ ವಿನಿಮಯ, ಮಾಹಿತಿ ವಿನಿಮಯಕ್ಕೆ ನೆರವು, ಸಾಂಸ್ಥಿಕ ಬಲಪಡಿಸುವಿಕೆ ಮತ್ತು ಸಾಮರ್ಥ್ಯ ನಿರ್ವಹಣೆ, ಸಿಬ್ಬಂದಿ ತರಬೇತಿ, ನಿರಂತರ ಸಲಹಾ ಸಭೆಗಳ ಆಯೋಜನೆ ಇತ್ಯಾದಿಗಳು ಈ ತಿಳುವಳಿಕೆ ಪತ್ರದಲ್ಲಿರುತ್ತವೆ.
ಪರಿಣಾಮ:
ಈ ಪರಸ್ಪರ ತಿಳುವಳಿಕೆ ಪತ್ರವು ದ್ವಿಪಕ್ಷೀಯ ಸಹಕಾರವನ್ನು ಬಲಪಡಿಸಲಿದೆ. ನಮೀಬಿಯಾ ಚುನಾವಣಾ ಆಯೋಗ  ಹಾಗೂ ಪನಾಮಾ ಚುನಾವಣಾ ನ್ಯಾಯಮಂಡಳಿ  ಗಳಿಗೆ ತಾಂತ್ರಿಕ ನೆರವು/ಸಾಮರ್ಥ್ಯದ ನಿರ್ಮಾಣ ಗುರಿಯನ್ನು ಹೊಂದಿದೆ. ಇದು ಚುನಾವಣಾ ನಿರ್ವಹಣೆ ಮತ್ತು ಆಡಳಿತ ಕ್ಷೇತ್ರದಲ್ಲಿ ಸಹಕಾರಕ್ಕೆ ಅವಕಾಶ ಕಲ್ಪಿಸುತ್ತದೆ ಮತ್ತು ಆಯಾ ದೇಶಗಳಲ್ಲಿ ಚುನಾವಣೆಗಳನ್ನು ನಡೆಸಲು ಸಹಕಾರವನ್ನು ಒದಗಿಸುತ್ತದೆ. ಭಾರತದ ಅಂತರರಾಷ್ಟ್ರೀಯ ಸಂಬಂಧಗಳನ್ನು ಬಲಪಡಿಸುವಲ್ಲಿ ಕೂಡ ಇದು ಕಾರಣವಾಗುತ್ತದೆ.
ಹಿನ್ನೆಲೆ:
ಚುನಾವಣಾ ವಿಷಯಗಳು ಮತ್ತು ಚುನಾವಣಾ ಪ್ರಕ್ರಿಯೆಗಳನ್ನು ಕುರಿತು ಸಹಕಾರವನ್ನು ಉತ್ತೇಜಿಸಲು ಚುನಾವಣಾ ಆಯೋಗ  ವು ವಿಶ್ವದಾದ್ಯಂತ ಮತ್ತು ಕೆಲವು ನಿರ್ದಿಷ್ಟ ವಿದೇಶಿ ರಾಷ್ಟ್ರಗಳು ಮತ್ತು ಸಂಸ್ಥೆಗಳೊಂದಿಗೆ ತಿಳುವಳಿಕೆ ಪತ್ರಳಿಗೆ ಸಹಿ ಹಾಕುವ ರೂಪದಲ್ಲಿ ಭಾಗವಹಿಸುತ್ತಿದೆ. ಚುನಾವಣಾ ಆಯೋಗವು ವಿಶ್ವದ ಬೃಹತ್ ಚುನಾವಣಾ ಪ್ರಕ್ರಿಯೆ ನಡೆಸುವ ಸ್ವಾಯತ್ತ ಸಂಸ್ಥೆಯಾಗಿದೆ. ವೈವಿಧ್ಯಮಯ ಸಮಾಜ-ರಾಜಕೀಯ ಮತ್ತು ಆರ್ಥಿಕ ಹಿನ್ನೆಲೆಯಿರುವ ಸುಮಾರು 85 ಕೋಟಿ ಮತದಾರರ ದೇಶದಲ್ಲಿ ಮುಕ್ತ ಹಾಗೂ ನ್ಯಾಯಯುತವಾದ ಚುನಾವಣೆ ನಡೆಸುವುದು ಚುನಾವಣಾ ಆಯೋಗದ ಜವಾಬ್ದಾರಿಯಾಗಿದೆ. ಭಾರತ ಪ್ರಜಾಪ್ರಭುತ್ವದ ಯಶಸ್ಸು ವಿಶ್ವದ ಬಹುತೇಕ ಎಲ್ಲ ರಾಜಕೀಯ ವ್ಯವಸ್ಥೆಯ ಗಮನ ಸೆಳೆಯುತ್ತಿದೆ.
ಚುನಾವಣಾ ಆಯೋಗವು ತನ್ನ ಉತ್ಕೃಷ್ಟತೆಯ ಅನ್ವೇಷಣೆಯಲ್ಲಿ ಚುನಾವಣೆ ಮತ್ತು ಇದಕ್ಕೆ ಸಂಬಂಧಿಸಿದ ವಿಷಯಗಳಲ್ಲಿ ದ್ವಿಪಕ್ಷೀಯ ಸಹಕಾರ ವೃದ್ಧಿಗೆ ಹಲವಾರು ವಿದೇಶಿ ಚುನಾವಣಾ ಸಂಸ್ಥೆಗಳಿಂದ ಹಲವಾರು ಪ್ರಸ್ತಾವಗಳನ್ನು ಸ್ವೀಕರಿಸುತ್ತಿದೆ. ಚುನಾವಣಾ ನಿರ್ವಹಣೆ ಮತ್ತು ಆಡಳಿತದಲ್ಲಿ ಸಹಕಾರಕ್ಕಾಗಿ ನಮೀಬಿಯಾ ಚುನಾವಣಾ ಆಯೋಗ  ಹಾಗೂ ಪನಾಮಾ ಚುನಾವಣಾ ನ್ಯಾಯಮಂಡಳಿ  ಯ ಪರಸ್ಪರ ತಿಳುವಳಿಕೆ ಪ್ರಸ್ತಾವಗಳನ್ನು ಚುನಾವಣಾ ಆಯೋಗವು ಕಾನೂನು ಮತ್ತು ನ್ಯಾಯ ಸಚಿವಾಲಯದ ಶಾಸನ ಇಲಾಖೆಗೆ ರವಾನಿಸಿತ್ತು.
ಯುವಜನ ವ್ಯವಹಾರಗಳು ಮತ್ತು ಕ್ರೀಡಾ ಸಚಿವಾಲಯ
ಟೋಕಿಯೋ ಪ್ಯಾರಾಲಿಂಪಿಕ್ಸ್ ನಲ್ಲಿ ಇತಿಹಾಸ ನಿರ್ಮಿಸಿದ ಭಾವಿನ ಪಟೇಲ್: ಟೇಬಲ್ ಟೆನಿಸ್ ನಲ್ಲಿ ಭಾರತಕ್ಕೆ ಚೊಚ್ಚಲ ಪದಕ
ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ಮತ್ತು ಭಾವಿನ ಸಿಂಗ್ ಅವರ 2010 ರ ಸ್ಮರಣೀಯ ಛಾಯಾಚಿತ್ರ ಹಂಚಿಕೊಂಡ ಶ್ರೀ ಅನುರಾಗ್ ಠಾಕೂರ್
ಪ್ರಮುಖ ಅಂಶಗಳು
ಭಾನುವಾರ ಬೆಳಗ್ಗೆ ಝೊಯು ಯಿಂಗ್ ವಿರುದ್ಧದ ಪೈನಲ್ ಪಂದ್ಯ ನಂತರ ಭಾವಿನ ಅವರೊಂದಿಗೆ ಮಾತನಾಡಿದ ಪ್ರಧಾನಮಂತ್ರಿ ಮತ್ತು ಬೆಳ್ಳಿ ಪದಕ ಗೆದ್ದ ಹಿನ್ನೆಲೆಯಲ್ಲಿ ಆಕೆಯನ್ನು ಅಭಿನಂದಿಸಿದರು.
ಟೋಕಿಯೋ ಪ್ಯಾರಾಲಿಂಪಿಕ್ಸ್ ನಲ್ಲಿ ಮಹಿಳೆಯರ ಕ್ಲಾಸ್ 4 ಟೇಬಲ್ ಟೆನಿಸ್ ನಲ್ಲಿ ಇಂದು ಮೊಟ್ಟ ಮೊದಲ ಬೆಳ್ಳಿ ಪದಕ ಗೆದ್ದ ಭಾರತದ ಭಾವಿನಬೆನ್ ಪಟೇಲ್ ಇತಿಹಾಸ ಸೃಷ್ಟಿಸಿದ್ದಾರೆ. 2021 ರ ರಾಷ್ಟ್ರೀಯ ಕ್ರೀಡಾ ದಿನದ ಸಂದರ್ಭದಲ್ಲಿ ಬೆಳ್ಳಿ ಗೆದ್ದಿರುವುದು ಅಚ್ಚರಿಯೇನಲ್ಲ. ಜತೆಗೆ ರಾಷ್ಟ್ರಕ್ಕೆ ಸ್ಮರಣೀಯ ಕೊಡುಗೆಯಾಗಿದೆ.
ಕೇಂದ್ರ ಯುವ ವ್ಯವಹಾರಗಳು ಮತ್ತು ಕ್ರೀಡಾ ಸಚಿವ ಶ್ರೀ ಅನುರಾಗ್ ಠಾಕೂರ್ ಇತಿಹಾಸದತ್ತ ಹೋಗಿದ್ದರು ಮತ್ತು ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ಅವರು ಭಾವಿನ ಅವರೊಂದಿಗೆ ಇದ್ದ ಅಮೂಲ್ಯ ಕ್ಷಣವನ್ನು ಹಂಚಿಕೊಂಡಿದ್ದಾರೆ. ಕೇಂದ್ರ ಸಚಿವರು 2010 ರಲ್ಲಿ ಭಾವಿನ ಮತ್ತು ಸೊನಲ್ ಬೆನ್ ಪಟೇಲ್ ಅವರನ್ನು ಆಗಿನ ಗುಜರಾತ್ ಮುಖ್ಯಮಂತ್ರಿಯಾಗಿದ್ದ ಶ್ರೀ ನರೇಂದ್ರ ಮೋದಿ ಅವರು ಸನ್ಮಾನಿಸಿದ್ದರು. “ ಸೊನಲ್ ಮತ್ತು ಭಾವಿನ ಅವರು 2010 ರ ದೆಹಲಿ ಕಾಮನ್ ವೆಲ್ತ್ ಕ್ರೀಡಾಕೂಟಕ್ಕೆ ತೆರಳುತ್ತಿದ್ದರು. ಮುಖ್ಯಮಂತ್ರಿ ಅವರು ಇವರನ್ನು ಭೇಟಿ ಮಾಡಿ ಅತ್ಯುತ್ತಮವಾದ್ದದನ್ನು ನೀಡುವಂತೆ ಪ್ರೋತ್ಸಾಹಿಸಿದ್ದರು ಎಂದು ಶ್ರೀ ಠಾಕೂರ್ ತಮ್ಮ ಟ್ವೀಟರ್ ನಲ್ಲಿ ಬರೆದುಕೊಂಡಿದ್ದಾರೆ.
“ ಕ್ರೀಡಾ ಸಂಸ್ಕೃತಿಯನ್ನು ನಿರ್ಮಿಸುವ, ಪ್ರತಿಯೊಂದು ಕ್ರೀಡೆಯನ್ನು ಬೆಂಬಲಿಸುವ ಮತ್ತು ಕ್ರೀಡಾಪಟುಗಳ ಜೀವಮಾನದ ಶ್ರೇಷ್ಠ ಪ್ರಯತ್ನಗಳು ಮುಂದುವರಿಯುತ್ತದೆ ಮತ್ತು ಇಂದು ಅದರ ಫಲ ನೀಡುತ್ತಿದೆ. ಕ್ರೀಡಾಪಟುಗಳ ಪ್ರಧಾನಮಂತ್ರಿ ಎಂದು ಟ್ವೀಟ್ ನಲ್ಲಿ ಬರೆದುಕೊಂಡಿರುವ ಅವರು, “ಭಾನುವಾರ ಬೆಳಗ್ಗೆ ಝೊಯು ಯಿಂಗ್ ವಿರುದ್ಧದ ಪೈನಲ್ ಪಂದ್ಯ ನಂತರ ಭಾವಿನ ಅವರೊಂದಿಗೆ ಮಾತನಾಡಿದ ಪ್ರಧಾನಮಂತ್ರಿ ಅವರು, ಬೆಳ್ಳಿ ಪದಕ ಗೆದ್ದ ಹಿನ್ನೆಲೆಯಲ್ಲಿ ಆಕೆಯನ್ನು ಅಭಿನಂದಿಸಿದ್ದರು” ಎಂದು ತಿಳಿಸಿದ್ದಾರೆ.
34 ವರ್ಷದ ಭಾರತೀಯ ಪ್ಯಾರಾ ಟೇಬಲ್ ಟೆನಿಸ್ ಆಟಗಾರ್ತಿ ಭಾವಿನ ಕ್ಲಾಸ್ 4 ಕ್ಯಾಟಗೆರಿಯಲ್ಲಿ ವಿಶ್ವ ಶ್ರೇಯಾಂಕದಲ್ಲಿ 12 ನೇ ಸ್ಥಾನದಲ್ಲಿರುವ ಅವರಿಗೆ ಯಿಂಗ್ ವಿರುದ್ಧದ ಪೈನಲ್ ಪಂದ್ಯದವರೆಗೆ ಏರಿದ್ದು ಅತ್ಯಂತ ದೊಡ್ಡ ಕ್ಷಣಗಳಾಗಿವೆ. ವಿಶ್ವದ ನಂಬರ್ ಒನ್ ಆಟಗಾರ್ತಿ ವಿರುದ್ಧ ಅವರು 0-3 ರ ಅಂತರದಲ್ಲಿ ಪರಾಭವಗೊಂಡರು. ಪ್ಯಾರ ಒಲಿಂಪಿಕ್ಸ್ ನಲ್ಲಿ ಆರು ಚಿನ್ನದ ಪದಕಗಳನ್ನು ಇವರು ಗಳಿಸಿದ್ದಾರೆ. ಭಾವಿನ ತನ್ನ ಆರಂಭಿಕ ಪಂದ್ಯದಲ್ಲೂ ಚೀನಿಯರ ವಿರುದ್ಧ ಕಡಿಮೆ ಪ್ರದರ್ಶನ ನೀಡಿದ್ದರು. ಆದರೆ ಪ್ರೀ ಕ್ವಾರ್ಟರ್ ಹಂತದಿಂದ ಮೇಲೇರಿದ ಬೆಳವಣಿಗೆ ಗಮನಾರ್ಹವಾದ್ದದ್ದು
ಭಾವಿನ ಅವರಿಗೆ ಇದು ಅವರ ಮೊದಲ ಪ್ಯಾರಾಲಿಂಪಿಕ್ಸ್ ಕ್ರೀಡಾಕೂಟವಾಗಿದೆ. ಇವರು 16 ನೇ ಸುತ್ತಿನಲ್ಲಿ ಬ್ರಿಜಿ಼ಲ್ ನ ಜೋಯ್ಸಿ ಡಿ ಒಲಿವೈರ ವಿರುದ್ಧ 3-0 ಅಂತರದಿಂದ ನೇರ ಸೆಟ್ ಗಳಿಂದ ಗೆದ್ದಿದ್ದರು. ಕ್ವಾರ್ಟರ್ ಪೈನಲ್ಸ್ ನಲ್ಲಿ ಭಾವಿನ ಸೆರ್ಬಿಯಾದ ಬೊರಿಸ್ಲೆವ ಪೆರಿಕ್ ವಿರುದ್ಧ ಗದ್ದರು. ಸೆರ್ಬಿಯಾ ಆಟಗಾರ್ತಿ 2016 ರ ರಿಯೋ ಪ್ಯಾರಾಲಿಂಪಿಕ್ಸ್ ಚಿನ್ನ ಹಾಗೂ ಬೆಳ್ಳಿ ಗೆದ್ದಿದ್ದರು. ಭಾರತದ ಆಟಗಾರ್ತಿ ಪ್ರಭುತ್ವ ಸಾಧಿಸಿ 3-0 ಅಂತರದಿಂದ ಗೆಲುವು ಸಾಧಿಸಿದರು. 2012 ರ ಪ್ಯಾರಾಲಿಂಪಿಕ್ಸ್ ನಲ್ಲಿ ಚಿನ್ನ ಮತ್ತು 2016 ರ ಪ್ಯಾರಾಲಿಂಪಿಕ್ಸ್ ನ ಬೆಳ್ಳಿ ಪದಕ ವಿಜೇತರನ್ನು ಭಾವಿನ ಪರಾಭವಗೊಳಿಸಿದರು ಮತ್ತು ಬೆಳ್ಳಿ ಪದಕ ಗೆದ್ದಿದ್ದ ಝಂಗ್ ಮಿಯೊ ವಿರುದ್ಧ 3-2 ರ ಅಂತರದಿಂದ ರೋಚಕ ಗೆಲುವು ಸಾಧಿಸಿದ್ದರು.
ಭಾವಿನ ಅವರಿಗೆ ಅಂತಾರಾಷ್ಟ್ರೀಯ ಕ್ರೀಡಾಕೂಟಗಳ ಸ್ಪರ್ಧೆಯಲ್ಲಿ ಪಾಲ್ಗೊಳ್ಳಲು ಭಾರತ ಸರ್ಕಾರ ಪರಮೋಚ್ಚ ಬೆಂಬಲ ನೀಡಿತ್ತು. ಟೇಬಲ್ ಟೆನಿಸ್ ನ ಟೇಬಲ್, ಟಿ.ಟಿ. ರೊಬೊಟ್, ಬಟ್ಟರ್ ಪ್ಲೈ – ಅಮಿಕಸ್ ಪ್ರೈಮ್, ಗಳನ್ನು ಖರೀದಿಸಲು 2.85 ಲಕ್ಷ ರೂ, ಒಟ್ಟೆಬೊಕ್ ವೀಲ್ ಚೇರ್ ಖರೀದಿಸಲು 2.74 ಲಕ್ಷ ರೂ ನೀಡಲಾಗಿತ್ತು.